धूसरा आवासीय विद्यालय वर्ग आठ तक होगा उत्क्रमित
पटमदाके धूसरा गांव में समाज कल्याण विभाग की ओर से संचालित जनजातीय आवासीय विद्यालय में मंगलवार को डीसी अमित कुमार सांसद विद्युतवरण महतो करीब दो घंटे छात्रों के साथ रहे। डीसी सांसद पटमदा में सैनिक स्कूल और नवोदय विद्यालय की स्थापना के लिए जमीन का चयन करने गए थे। गोबरधुसी, गेरूवाल काशमार में जमीन का निरीक्षण करने के बाद डीसी सांसद आवासीय विद्यालय पहुंचे।
कल्याण विभाग ने इस विद्यालय के संचालन का जिम्मा केरला समाजम एनजीओ को दिया है। दोनों जब पहुंचे तो पाया कि विभाग की ओर से छात्रों को बांटी जाने वाली सामग्री स्कूल के हेडमास्टर ने गोदाम में बंद कर दी है। जब डीसी ने गोदाम खोलने के लिए कहा तो हेडमास्टर ने चाबी नहीं होने की बात कही। इसके बात गोदाम का ताला तोड़कर उसमें रखा क्रिकेट का बैट, बाॅल, विकेट, जूता सोलर लाइट का वितरण कराया गया। गोबरघुसी में जमीन तो मिली, लेकिन खतियान में जंगल-झाड़ लिखा होने की वजह से उपायुक्त ने उक्त जमीन को उपयुक्त नहीं माना। फिर अंचलाधिकारी निवेदिता नियति ने गेरूवाला में सरकारी जमीन दिखाई, लेकिन उसमें बताया गया कि 10 एकड़ जमीन दो साल के लिए लीज पर दी गई है। गोबरघुसी के एक प्लॉट को डीसी ने स्कूल की स्थापना के लिए उपयुक्त माना।
hin_Deva hin_Deva hin_Deva